b'\n_START_ARTICLE_\nKredito linija\n_START_PARAGRAPH_\nKredito linija \xe2\x80\x93 trumpalaik\xc4\x97s paskolos forma. Kredito linija skirta apyvartin\xc4\x97ms l\xc4\x97\xc5\xa1oms papildyti, garantijoms bei laidavimams teikti, dokumentiniams akredityvams leisti. Pagrinde tai apyvartinio kapitalo finansavimo b\xc5\xabdas, kai \xc4\xafmon\xc4\x97, tur\xc4\x97dama tam tikr\xc4\x85 banko nustatyt\xc4\x85 skolinimosi limit\xc4\x85, gauna \xc5\xa1io limito nevir\xc5\xa1ijan\xc4\x8di\xc4\x85 sum\xc4\x85 i\xc5\xa1 banko tada, kai jai \xc5\xa1ios sumos prireikia, ir gr\xc4\x85\xc5\xbeina tada, kai gauna atsiskaitym\xc4\x85 u\xc5\xbe parduotas prekes ar paslaugas. Da\xc5\xbeniausiai kredito linija suteikiama 1 met\xc5\xb3 laikotarpiui.\n_START_SECTION_\nGalimyb\xc4\x97s ir privalumai\n_START_PARAGRAPH_\nKredito linijos d\xc4\x97ka klientas sutaupo laik\xc4\x85 gauti paskolai, o bankui nereikia pastoviai analizuoti kliento sugeb\xc4\x97jim\xc5\xb3 gr\xc4\x85\xc5\xbeinti paskol\xc4\x85. Bankui jos suma\xc5\xbeino dokumentacijos ka\xc5\xa1tus, klientui \xe2\x80\x93 panaikina b\xc5\xabtinyb\xc4\x99 kiekvien\xc4\x85 kart\xc4\x85 pra\xc5\xa1yti paskolos, be to, jis moka pal\xc5\xabkanos tik u\xc5\xbe i\xc5\xa1 tikr\xc5\xb3j\xc5\xb3 panaudot\xc4\x85 paskolos sum\xc4\x85. Trumpalaik\xc4\x97s kredito linijos tikslin\xc4\x97 paskirtis, pana\xc5\xa1iai kaip ir paprastosios trumpalaik\xc4\x97s paskolos atveju \xe2\x80\x93 finansuoti apyvartin\xc4\xaf kapital\xc4\x85. Kredito linijos da\xc5\xbeniausiai suteikiamos taikant kintamos pal\xc5\xabkan\xc5\xb3 normos model\xc4\xaf bei pasi\xc5\xbeymi didesne pal\xc5\xabkan\xc5\xb3 norma.\n_START_SECTION_\n\xc5\xa0altiniai\n_START_PARAGRAPH_\nFinans\xc5\xb3 departamentas'